# Ridesharing în România

În ultimul deceniu, conceptul de ridesharing s-a dezvoltat incredibil, fiind prezent la nivel global. Uber, considerat un pionier al acestui concept este activ în peste 800 de orașe (Wyatt, 2019) de pe întregul glob. Acesta a lansat serviciul UberX (serviciul lor de ridesharing cu prețuri accesibile) pe teritoriul României în anul 2015, iar după aceea, din ce în ce mai multe companii i s-au alăturat, spre exemplu Bolt, Clever sau Yango.

Cu toate acestea, problemele au început să apară la nivelul competiției cu firmele de taxiuri tradiționale la nivel global, nu doar în Romania. Lucrarea de fata are ca scop de a susține funcționarea serviciilor de ridesharing pe teritoriul României și de a evidenția beneficiile pe care aceste companii le aduc oamenilor.

Scala la care lucrează aceste companii este imensă, iar acest lucru le îndemna să se îmbunătățească constant, ceea ce înseamnă că oricine folosește aceste aplicații în România, folosește deja un produs care a fost îmbunătățit deja prin activitatea lui in alte tari. Ca să înțelegem cât de mari sunt aceste companii, Uber a depășit numărul de curse în New York față de taxiurile tradiționale, acest lucru s-a întâmplat pentru prima data în 2017 când Uber a înregistrat 289,000 de curse, comparat cu 277,000 de curse efectuate de taxiuri (Pesce, 2019), iar în San Francisco, serviciul de ridesharing Lyft a acaparat 50% din toate cursele efectuate în oraș (Soper, 2019). Urmând aceste numere, putem afirma că în orașele mari, cum este Bucureștiul, un astfel de model de curse este mult mai eficient și mai convenabil decât un taxi obișnuit. Nivelul la care operează aceste companii le oferă însă un alt avantaj, acestea pot fii îmbunătățite mai mult decât ar putea o firma de taxi obișnuita să se dezvolte. Un studiu realizat la MIT, arata cum ca implementarea unui algoritm diferit în aplicațiile de ridesharing ar putea satisface 99% din cursele efectuate de taxiuri folosind un procent mai mic decât 25% din numărul total de mașini (Javier Alonso-Mora, 2017), cu acest număr redus substanțial putem deduce și o scădere a traficului per total, dar și o reducere a poluării.

Am afirmat, în mare, ca aceste servicii sunt folosite, și sunt folosite într-un număr destul de mare, dar de ce folosește cineva un serviciu de ridesharing? Într-o proporție de 33%, persoanele care folosesc ridesharing și dețin o mașina personală, spun că folosesc aceste servicii pentru a evita condusul în stare de ebrietate (Clewlow, 2017), acest lucru a condus mai departe la scăderea accidentelor care au legătura cu alcoolul în proporție de aproximativ 10% (Martin-Buck, 2017) . Un alt motiv pentru care o persoana ar putea apela la serviciile de ridesharing poate fii acela ca suma care trebuie plătita este afișată chiar dinainte de a începe efectiv cursa, astfel se pot evita cazurile de genul în care taximetriștii își fac clienții să plătească o sumă mai mare decât cea corectă (Stefan, 2019) .

Pe de altă parte în data de 16 Mai 2019, guvernul a emis o ordonanță de urgentă care prevedea șoferii care practicau „taximetria ilegala” făcând amendarea acestora mult mai ușoară, fără să fie nevoie de demonstrarea repetitivității acțiunii (Voiculescu, 2019) ,acest lucru are la baza faptul ca Uber, și celelalte companii de ridesharing provoacă competiție neloială între aceste servicii și taximetria tradițională, fapt care a dus și la proteste susținute de taximetriști (Digi24, 2019) prin toată țara, cerând ca aplicațiile de ridesharing să fie reglementate astfel încât să existe condiții de muncă egale între taximetriștii tradiționali si șoferii acestor aplicații.

Într-adevăr , companiile de taxi obișnuite nu puteau concura cu un conglomerat, cunoscut la nivel mondial, care s-a extins în Romania și este mult mai puțin reglementat decât acestea. În 2015 când Uber a apărut în Romania un șofer trebuia să fi obținut un carnet de condus de minim un an vechime, o mașină mai noua de 2005, să dețină acte precum RCA-ul, talonul ,cazierul (Neagu, 2015) și putea să practice „taximetrie ilegala”, însă, pe parcursul a 4 ani în Romania, cerințele s-au adaptat pentru a balansa astfel competiția între acesta și companiile de taxi. Durata minima necesara de la care un șofer a obținut permisul auto a crescut de la un an la doi ani, mașinile trebuie să aibă 4 uși, să fie dotate cu aer condiționat și fără deteriorări sau avarii vizibile, să facă parte dintr-o companie înregistrată cu scopul de a plăti TVA sau de a se alătura unei flote partenere Uber independentă (Uber Technologies Inc., 2019). Astfel un șofer poate activa în conformitate cu legea fără ca taxiurile tradiționale să aibă de pierdut pe baza unei competiții neloiale.

În concluzie, companiile de ridesharing sunt benefice, atât pentru client, care poate găsi o cursa într-un mod ușor și rapid ,pentru șofer, care poate lucra într-un cadru legal și poate lucra după un program propriu , și nu în ultimul rând , aceste companii sunt benefice și pentru țara unde activează deoarece fiecare client, șofer și flotă de mașini asociată aplicației respective, plătesc impozite. Prin urmare, acestea ar trebui să rămână legale.

# Bibliografie

Clewlow, R. R. (2017). Disruptive Transportation: The Adoption, Utilization, and Impacts of Ride-Hailing in the United States. *UC Davis Institute of Transportation Studies*, 11-13.

Digi24. (2019, 06 18). *Protest al taximetriștilor în Piața Constituției. Clever anunță că dă în judecată COTAR*. Preluat pe 12 08, 2019, de pe DIGI 24: https://www.digi24.ro/stiri/actualitate/protest-al-taximetristilor-in-piata-constitutiei-clever-anunta-ca-da-in-judecata-cotar-1148237

Javier Alonso-Mora, S. S. (2017). On-demand high-capacity ride-sharing via dynamic trip-vehicle assignment. *PNAS*, 12-20.

Martin-Buck, F. (2017). Driving Safety: An Empirical Analysis of Ridesharing’s. *University of Texas at Austin Workin Paper*, 13.

Neagu, R. (2015, 02 25). *ASTĂZI M-AM PLIMBAT CU UBER ÎN BUCUREȘTI*. Preluat pe 12 8, 2019, de pe cavaleria.ro: https://cavaleria.ro/tech/astazi-plimbat-uber-bucuresti/

Pesce, N. L. (2019, 12 8). *This chart shows how Uber rides sped past NYC yellow cabs in just six years*. Preluat de pe marketwatch.com: https://www.marketwatch.com/story/this-chart-shows-how-uber-rides-sped-past-nyc-yellow-cabs-in-just-six-years-2019-08-09

Soper, T. (2019, 12 8). *Lyft’s carpooling service now makes up 50% of rides in San Francisco; 30% in NYC*. Preluat de pe GeekWire: https://www.geekwire.com/2015/lyfts-carpooling-service-now-makes-up-50-of-rides-in-san-francisco-30-in-nyc/

Stefan, D. (2019, 05 31). *Un taximetrist își amenință clientul cu un cuțit și cere de zece ori valoarea cursei*. Preluat pe 12 07, 2019, de pe playtech.ro: https://playtech.ro/stiri/un-taximetrist-isi-ameninta-clientul-cu-un-cutit-si-cere-de-zece-ori-valoarea-cursei-19644

Uber Technologies Inc. (2019). *Noțiuni de bază*. Preluat pe 12 8, 2019, de pe uber.com: https://www.uber.com/ro/ro/drive/requirements/

Voiculescu, S. (2019, 05 16). *OUG privind taximetria ilegală nu interzice UBER, dar șoferii din aplicație pot fi amendați mai ușor, de azi*. Preluat pe 12 08, 2019, de pe avocatnet.ro: https://www.avocatnet.ro/articol\_50749/OUG-privind-taximetria-ilegal%C4%83-nu-interzice-UBER-dar-%C8%99oferii-din-aplica%C8%9Bie-pot-fi-amenda%C8%9Bi-mai-u%C8%99or-de-azi.html

Wyatt, H. (2019, 12 8). *Uber Cities*. Preluat de pe Uber Estimator: https://uberestimator.com/cities